Politiet fik meldingen fra en opmærksom borger, der havde set hende. Efterlyste er nu fundet i god behold, men dog kørt til hospitalet for nærmere undersøgelse, skriver Nordjyllands Politi på Twitter. Politiet ledte tidligere i dag med hunde og droner efter den 68-årige kvinde, der var forsvundet i området ved Råbjergvej i nærheden af Aalbæk. En borger henvendte sig til politiet klokken 9.24, fordi der stod en bil, der var "underligt parkeret" ved en mark på Råbjergvej i nærheden af Aalbæk. Hverken politi eller pårørende kunne på daværende tidspunkt komme i kontakt med kvinden, og der blev iværksat en større eftersøgning. Men kvinden er altså nu fundet i god behold.

Opsummering:
En efterlyst 68-årig kvinde er fundet i Aalbæk.